O primer modelo de baixo electrico producito masivament lo creyó Leo Fender, un conoixito fabricant de guitarras, ya que os intentos d'adhibir pastiellas a os contrabaixos ta amplificar-ne o sonito no funcionaban guaire bien por ixas envueltas. O Precission Bass, o primer d'os modelos de Fender, prencipió a vender-se en 1951, y actualment encara se fabrica (en una versión millorata). O cambeo d'a forma d'o instrumento, d'o contrabaixo a la guitarra, y o feito d'adhibir-ie trastes facioron que iste nuevo instrument estase muito mas fácil de tanyer (y de transportar) que o contrabaixo.